Jose Benoliel

Don Jose Benoliel (o Yusef Benoliel) fue un eskritor, profesor, academiko i una de las figuras mas sovresalientes de la komunidad djudia de Marroko. Nasio en Tanjer enel anyo 1858 i murio en la misma sivdad enel anyo 1937. A la fin de sus estudios en la eskola Aliansa Yisraeli de Tanjer, se fue a bivir en la sivdad de Paris i ayi entró en los kursos de la "Ecole Orientale" para ser maestro. Su primer lavoro de profesor fue en la eskola "Mikve Israel", serka de Yafo (oy parte de la sivdad de Tel Aviv). En 1881, Jose Benoliel se establesio en Lisboa i lavoro en diferentes eskolas, entre eyas la Eskola de Estudios Libberos, ande ambezava arabo; en Lisboa bivió asta el anyo 1921. Tornó entonses a la sivdad de Tanjer, ande fue nombrado prezidente de la komunidad, de la kuala fue prezidente asta 1924, para dempues lavorar en la sivdad de Mogador. Entre otros proyektos, apoyo la kreasion del Seminario Rabiniko de Tanjer, aziendo ke los elevos ambezasen, endemas de la relijion, materias komo sensias, matemátikas i las linguas Franseza i Kastilyana. Jose Benoliel fue myembro de munchas akademias i asosiasiones: Akademia de Sensias de Portugal, Akademia de Espanya, Akademia de Montreal, Instituto de Coimbra, Sosiedad de Jeografiya de Lisboa, ets. Estuvo muy serkano al senador espanyol Ángel Pulido i al profesor Ramón Menéndez Pidal, investigador del romansero djudeo-espanyol.

Su entereso en la Haketia i la kultura Djudeo-espanyola
Jose Benoliel fue uno de los primerosEL KANTONIKO DE HAKETIA. Por Gladys Pimienta. Aki Yerushalayim #84, a mostrar entereso en la kultura djudeo-espanyola de Marroko i en la haketia, de la kuala presintio, dezde el empesijo del syéklo XX, ke esta lingua i la su kultura estavan al punto de desapareser, por lo kualo se sintio ke kalía arekojer i apuntar el mayor numero de datos. Ansi, eskrive Benoliel enel su livro "Dialecto Judeo-Hispano-Marroquí o Hakitia"Revista Magen-Escudo. Sentro de Estudios Sefardis de Karakas:  En este livro, Benoliel ofrese un leksiko riko i kon detalyo de biervos en haketia, ansi komo una koleksion de refranes, ekspresiones, bendisiones, maldisiones i mizmo kantikas, sino ke endemas analiza esta lengua i establese sus reglas de konstruksion gramatikala.

Benoliel fue tambien el primero a arekojer los kantes djudeo-espanyoles de Marroko. En la introduksion del livro "Romancero Judeo-Español" en el Archivo Menéndez Pidal, se puede meldar: 

Ovras
Ovras orijinalas
Echos da Solidão - volumen de poezias en portugez
Vasco de Gama - poema en portugez
Gigante Adamastor - estudio kritiko
La seconde nuit de Walpurgis - poema en fransez
Mane, Thecel, Pharès - poema en fransez
Elementos de gramatica fransesa
2 Diksionarios fransez-portugez ilustrados
Dialecto judeo-hispano-marroquí o haketia
A los antisemitas
El pecado original
Otras ovras orijinalas no publikadas
Komentario ebreo de Koelet
Komentario ebreo de los teilim 120 a 134
Poesias ebreas 
Las Aventuras de Joselito - 24 kuentos en versos en kastilyano
Teodora y Dorotea - romansa en versos en espanyol
El Astrologo - romansa en versos
Cuentos infantiles - romansa en versos
Cuentos árabes - en versos en espanyol i en fransez
Juegos florales en Casablanca - komedia en versos en kastilyano
Harimu Mighdol - komedia en versos en ivrit
Les Touristes à Tanger - komedia en proza en fransez

Tresladasiones
Mi Kamoha, del rav Yehuda Halevi, tresladado al kastilyano
La Sionida. del rav Yehuda Halevi, tresladado al kastilyano i al portugez
Ben-Adam, tresladado al espanyol
La Hatikva, tresladada al portugez
Ma'oz Tzur, tresladada al portugez
La Aftara de Kippur tresladada al fransez
La Ne'ila tresladada al fransez 
Episodio de Ines de Castro, de Luis de Camoens, tresladado al fransez
Agada de Pesah

Referensias

Pulido Fernández, Ángel, Españoles sin patria y la raza sefardí, Universidad de Granada, Granada 1993
Zafrani Haim, Mille Ans de Vie Juive au Maroc, Maisonneuve et Larose, Paris, 1983

Kateggoría:Vikipedya:AY
Kateggoría:Eskritores
Kateggoría:Eskritores de Marroko
Kateggoría:Haketia
Kateggoría:Sefaradim‎
Kateggoría:Djudios de Maroko